केरल में Coronavirus संक्रमण के 4034 नये मामले सामने आये, 14 लोगों की मौत
केरल में कोरोना वायरस संक्रमण से 14 लोगों की मौत हो गयी जिससे प्रदेश में मरने वालों की संख्या 4,119 पर पहुंच गयी है। इसके साथ ही प्रदेश में महामारी के 4034 नये मामले सामने आये जिसके बाद प्रदेश में संक्रमितों की कुल संख्या बढ़ कर 10,41,252 हो गयी है।
तिरूवनंतपुरम: केरल में कोरोना वायरस संक्रमण से 14 लोगों की मौत हो गयी जिससे प्रदेश में मरने वालों की संख्या 4,119 पर पहुंच गयी है। इसके साथ ही प्रदेश में महामारी के 4034 नये मामले सामने आये जिसके बाद प्रदेश में संक्रमितों की कुल संख्या बढ़ कर 10,41,252 हो गयी है। राज्य सरकार के मंत्री ने इसकी जानकारी दी। स्वास्थ्य मंत्री के के शैलजा ने बताया कि प्रदेश में पिछले 24 घंटे में 69,604 नमूनों की जांच की गयी है। मंत्री ने बताया कि प्रदेश में अब तक 1,11,37,843 नमूनों की जांच की जा चुकी है। उन्होंने बताया कि ब्रिटने में पाये गये कोरोना वायरस संक्रमण के नये प्रकार की पुष्टि 72 साल के एक व्यक्ति में हुयी है। मंत्री ने बताया कि नये संक्रमितों में से 81 वे लोग हैं जो बाहर से यहां आये हैं। उन्होंने कहा कि इस बीच मंगलवार को 4,823 लोग संक्रमण से ठीक हुये और प्रदेश में अब तक 9,81,835 लोग संक्रमण मुक्त हो चुके हैं। उन्होंने बताया कि प्रदेश में अभी 54,665 मरीज उपचाराधीन हैं।वहीं भारत में पिछले 24 घंटों में कोविड-19 के 10,584 नए मामले सामने आने के साथ देश में संक्रमितों की कुल संख्या बढ़कर 1,10,16,434 हो गई है। इनमें से 1.07 करोड़ से अधिक लोग संक्रमण मुक्त हो चुके हैं। केन्द्रीय स्वास्थ्य मंत्रालय के आंकड़ों के अनुसार, 78 और मरीजों की मौत के बाद मृतकों कुल संख्या बढ़कर 1,56,463  हो गई है। आकंड़ों के अनुसार, कुल 1,07,12,665 लोगों के संक्रमण मुक्त होने के साथ ही, देश में मरीजों के ठीक होने की दर बढ़कर 97.24 प्रतिशत हो गई। वहीं, कोविड-19 से मृत्यु दर 1.42 प्रतिशत है। मंत्रालय के अनुसार, देश में अभी 1,47,306 लोगों का कोरोना वायरस संक्रमण का इलाज चल रहा है, जो कुल मामलों का 1.34 प्रतिशत है। देश में पिछले साल सात अगस्त को संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख और 20 नवम्बर को 90 लाख और 19 दिसम्बर को एक करोड़ के पार चले गए थे। भारतीय आयुर्विज्ञान अनुसंधान परिषद (आईसीएमआर) के अनुसार, देश में 22 फरवरी तक 21,22,30,431 नमूनों की कोविड-19 संबंधी जांच की जा चुकी है। इनमें से 6,78,685 नमूनों की जांच सोमवार को की गई थी। आंकड़ों के अनुसार, पिछले 24 घंटे में जिन 78 लोगों की मौत हुई, उनमें से महाराष्ट्र के 18, केरल के 16 और पंजाब के 15 मृतक शामिल हैं। मंत्रालय के आंकड़ों के अनुसार, देश में वायरस से अभी तक कुल 1,56,463 लोगों की मौत हुई है, जिनमें से महाराष्ट्र के 51,806, तमिलनाडु के 12,466, कर्नाटक के 12,299, दिल्ली के 10,901, पश्चिम बंगाल के 10,251, उत्तर प्रदेश के 8,716 और आंध्र प्रदेश के 7,167 मृतक शामिल हैं। स्वास्थ्य मंत्रालय ने बताया कि अभी तक जिन लोगों की मौत हुई, उनमें से 70 प्रतिशत से ज्यादा मरीजों को अन्य बीमारियां भी थीं। मंत्रालय ने अपनी वेबसाइट पर बताया कि उसके आंकड़ों का आईसीएमआर के आंकड़ों के साथ मिलान किया जा रहा है।